Vyhodnotenie zásadných pripomienok z medzirezortného pripomienkového konania  k návrhu zákona o štátnej štatistike a o zmene a doplnení niektorých zákonov

MZ SR	K § 14
V písmene h) odporúčame upresniť, o ktoré charakteristiky ide a zosúladiť s ustanovením § 55 ods. 4  zákona NR SR č. 277/1994  Z.z. o zdravotnej starostlivosti v znení neskorších predpisov. 
Túto pripomienku považujeme za zásadnú.	Akceptované vypustením textu	
			
MDPT SR	K § 2
V písmene e) žiadame doplniť za slovo	 
„ekonomického“ slovo „technického“.	
Túto pripomienku považujeme za zásadnú.	Akceptované doplnením textu	
			
	K § 3
Navrhujeme, aby predkladaný návrh zákona o     štátnej štatistike novelizoval zákon č. 195/2000   Z.z. o telekomunikáciách takto:  „Zákon č.    195/2000 Z.z. o telekomunikáciách v znení    zákona č. 308/2000 Z.z. sa mení takto: v § 50    ods. 3 sa vypúšťa písmeno b)“.
Túto pripomienku považujeme za zásadnú.	Akceptované zmenou textu. Po vzájomnej konzultácii legislatívnych pracovísk rezortov rozpor odstránený.	
			
Úrad pre verejné obstarávanie	K § 11
V zákone nie je uvedené, čo musí byť zahrnuté	 do Programu zisťovaní. Ak je to len na úvahe ministerstiev, či údaje zo štatistických  zisťovaní vykonávaných podľa osobitných  predpisov budú zahrnuté do Programu  zisťovaní alebo nie, tak by sa podľa nášho názoru mali prerokovať so ŠÚ SR len  štatistické zisťovania zahrnuté do Programu zisťovaní. Inak nevidíme logickú súvislosť medzi ods. 2 a 3.   Text odseku 3 preto  žiadame zmeniť.
Túto pripomienku považujeme za zásadnú.	Akceptované zmenou textu	
			
	K § 13
Návrh zákona o štátnej štatistike sa vzťahuje aj na vyššie územné celky, avšak zákon o nich ešte nie je schválený. Ak tieto zákony nebudú schválené aspoň súbežne vyššie územné celky z navrhovaného zákona vypustiť.
Túto pripomienku považujeme za zásadnú.	Akceptované zmenou textu	
			
	K § 17
Vyššie územné celky doposiaľ nie sú zriadené a ak sa tak nestane do účinnosť navrhovaného zákona text o nich z návrhu vypustiť.
Túto pripomienku považujeme za zásadnú.	Akceptované zmenou textu	

Úrad pre verejné obstarávanie	K § 30
Text odseku 1 a 2 je v rozpore s § 21 a súčasne so zákonom 211/2000 Z.z., ktorý nepozná tzv. ochranu individuálnych údajov, ale len ochranu osobných údajov, podľa zákona č. 52/1998 Z.z.. Paragraf 30 nemôže zakazovať zverejňovať a sprístupňovať údaje, ktoré majú byť podľa § 21 ods. 5 údajmi verejnými. Žiadame preto text upraviť a zosúladiť s citovanými zákonmi.
Túto pripomienku považujeme za zásadnú.	Akceptované čiastočnou zmenou textu. Bolo vykonané osobitné rokovanie na základe ktorého bol rozpor odstránený	
			
NBS	K § 13
Za odsek 2 odporúčame vložiť nový odsek 3, ktorý by znel: „(3) Úrad môže požadovať od spravodajskej jednotky údaje podľa odseku 1, ktoré má táto spravodajská jednotka o iných osobách a ktoré sú chránené zákonom uloženom povinnosťou mlčanlivosti alebo zákonom ustanoveným tajomstvom, len v kumulovanej podobe.“.
Túto pripomienku uplatňujeme ako zásadnú.	Akceptované zmenou textu